AMEA Şərqşünaslıq İnstitutu

Akademik Z.M.Bünyadov adına Şərqşünaslıq İnstitutu — Azərbaycan Milli Elmlər Akademiyasının strukturuna daxil olan elmi təşkilat. Direktor: Filologiya elmləri doktoru, Gövhər Baxşəli qızı Baxşəliyeva.

 Tarixi 
AMEA-nın Şərqşünaslıq İnstitutu [1958]-ci ildə Az.SSR Nazirlər Sovetinin qərarı ilə EA-nın digər institutlarında fəaliyyət göstərən müvafiq şöbə və qrupların əsasında yaranmışdır.

Şərqşünaslıq İnstitutunun mövcud olduğu illər ərzində Yaxın və Orta Şərq ölkələrinin tarixi, bu region xalqlarının ictimai-mədəni inkişafı və Azərbaycanla çoxəsrlik mədəni-tarixi əlaqələri institut əməkdaşları tərəfindən tədqiq edilmişdir. İndiyədək institut əməkdaşlarının 400-dən artıq elmi kitabı və bir neçə min elmi məqaləsi çap edilmişdir.

İnstitutun ilk direktoru, görkəmli mənbəşünas və mətnşünas alim, akademik Ə.Ə.Əlizadə (1958-1963) olmuşdur. Sonralar instituta akademik Ə.S.Sumbatzadə (1963-1970), akademik H.M.Araslı (1970-1981), akademik Z.M.Bünyadov (1981-1986, 1988-1991, 1992-1997), professor A.N.İmanquliyeva (1991-1992) kimi görkəmli alimlər başçılıq etmişlər. Hal-hazırda institutun direktoru professor, müxbir üzv G.B.Baxşəliyevadır.

 Fəaliyyət istiqamətləri 
Şərq ölkələrinin ictimai-siyasi, iqtisadi və mədəni inkişafı;
Şərq ölkələri ilə Azərbaycanın münasibətləri, Azərbaycanın və Azərbaycana aid orta əsrlər dövrü yazılı Şərq abidələrinin tədqiqi, islamın tarixi, müasir dövrdə dinin vəziyyəti, Azərbaycan-ərəb, Azərbaycan-fars, Azərbaycan-türk filoloji əlaqələri.

 Elmi nəticələr 
Son beş ildə İnstitut əməkdaşlarının 50-dən çox elmi kitabı və 400-ə yaxın elmi məqaləsi çapdan çıxmışdır. Bu kitabların ən mühümləri aşağıdakılardır:
Şihabəd-din an-Hacabu. Cizneopisanie Dcalal ad-Dina Mankburnı. Ərəbcədən tərcümə, ön söz, qeydlər və şərhlər akad. Z.M.Bünyadovundur
Əbdi bəy Şirazi. Təkmilət-ül-əkbar. Fars dilindən tərcümə, müqəddimə və şərhlər Ə.Rəhimovundur
G.Baxşəliyeva. Əbül-Fərəc əl-İsfahaninin "Nəğmələr kitabı" və klassik Azərbaycan ədəbiyyatı
Orta əsrlər Şərqi. Akademik Z.M.Bünyadovun xatirəsinə həsr olunmuş məqalələr toplusu
Ş.Tağıyeva, Ə.Rəhimli, S.Bayramzadə Güney Azərbaycan
1728-ci il Tiflis əyalətinin müfəssəl dəftəri. Giriş və tərcümənin müəllifi t.e.n. Ş.Mustafayev
V.Mustafayev. Cənubi Azərbaycanlıların milli şüuru

 Strukturu 
Türkiyə tarixi və iqtisadiyyatı şöbəsi
İran tarixi və iqtisadiyyatı şöbəsi
Ərəb ölkələrinin tarixi və iqtisadiyyatı şöbəsi
Ərəb filologiyası şöbəsi
İran filologiyası şöbəsi
Türk filologiyası şöbəsi
Din və ictimai fikir tarixi şöbəsi
Mənbəşünaslıq və yazılı abidələrin tədqiqi və nəşri şöbəsi
Şərq-Qərb şöbəsi

 Həmçinin bax 
 Azərbaycan Milli Elmlər Akademiyası
 Ziya Bünyadov
 Gövhər Baxşəliyeva
 Solmaz Tohidi
 Şahin Mustafayev

 Xarici keçidlər 
Аzərbaycan Milli Elmlər Akademiyası
 Azərbaycan Milli Elmlər Akademiyasının Akademik Z.M.Bünyadov adına Şərqşünaslıq İnstitutu 

Kateqoriya:AMEA-nın institut və təşkilatları
Kateqoriya:AMEA Şərqşünaslıq İnstitutu
Kateqoriya:Şərqşünaslıq institutları